Page:King Alfred's West-Saxon Version of Gregory's Pastoral Care (2).djvu/376

Hatton MS.] ryhtlice & gesceadwislice ongieten habbað, & hira agen unryht willað mid ðy getrymman. Be ðæm was swiðe wel gecweden ðurh Amos ðone witgan, he cwæð: Hie sindon a Galatis[can] wif ðe bearne[a]cene waron, & woldon mid ðy getryman hira landgemæru. Ðæt folc was gehaten Galað on Ebrisc, ðæt is on Englisc gewitnesse heap, forðæm eal sio gesomnung ðære halgan ciricean ðurh ondetnesse hielt ða gewitnesse ðære soðfæsðnesse. Ðy is swiðe ryhte getacnod ðurh Galates naman sio halige gesomnung, forðæmðe ealle ða geleaffullan bodiað be Gode ðæt soð is. Ðonne getacniað ða [ge]eacniendan wif ða saule ðe ða gebodu angietað, & hie mid godcundlicre lufan underfoð: gif ðæt underfangne andgit to ryhtre tide bið forebroht, ðonne bið hit mid ðy ðurhtogenan weorce gedón, swelce hit sie geboren. Ðæt is ðonne ðæt mon his mearce bræde, ðæt mon his hlisan & his naman mærsige. Ac ðonne mon snið ða bearneacnan wif ón Galað hira mearce mid to rymanne, ðonne ða gedwolmenn mid wore lare ofsleað ðæt mod geleaffullra monna, ðonne ðonne hit furðum ryht andgiet underfangen hæfð, & him hwæthwugu sio soðfæsðnes on geeacnod bið, ærðæmðe hit fullboren sie, & willað mid ðy gedón ðæt hie mon hlige wisdomes, mid ðy ðe hie ofsniðen mid ðy seaxe hefiglices gedwolan ða unborenan bearn, ðe ðonne furðum beoð mid wordum geeacnode on geleaffullra mode; ac hie wilniað mid ðy ðæt hie mon herige, & cweðe ðæt hie sin wise lareowas. Ac gif we wilnigen ðæt hie ðæs wós geswicen, ðonne sculon we hie ealra ðinga ærest & geornost læran ðæt hie ne wilnigen leasgielpes, forðæm, gif se wyrttruma ðære úpahafenisse ærest wyrð forcorfen, ðonne bið hit sona work. Extending one's boundaries is proclaiming one's name and fame. Men cut open the pregnant women in Gilead to increase their territories, when heretics with perverse doctrine slay the minds of believers, when they have received a right understanding, and truth is partially begot on them, before it is completely born, and wish so to get a reputation for wisdom by cutting out with the knife of grievous error the unborn children, who are begot with words in the minds of the faithful; but they wish to be praised for it, and accounted wise teachers. But if we wish them to cease from evil, we must each them first and most zealously of all things, not to desire false glory, because if the root of pride is first cut away, it is evident that the